CELEX: 32020D0962
Language: el
Date: 2020-07-02 00:00:00
Title: Εκτελεστική απόφαση (ΕΕ) 2020/962 της Επιτροπής της 2ας Ιουλίου 2020 για την τροποποίηση της εκτελεστικής απόφασης (ΕΕ) 2019/450 όσον αφορά τη δημοσίευση των στοιχείων αναφοράς των ευρωπαϊκών εγγράφων αξιολόγησης για ορισμένα δομικά προϊόντα (Κείμενο που παρουσιάζει ενδιαφέρον για τον ΕΟΧ)

3.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 211/19
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/962 ΤΗΣ ΕΠΙΤΡΟΠΗΣ
         της 2ας Ιουλίου 2020
         για την τροποποίηση της εκτελεστικής απόφασης (ΕΕ) 2019/450 όσον αφορά τη δημοσίευση των στοιχείων αναφοράς των ευρωπαϊκών εγγράφων αξιολόγησης για ορισμένα δομικά προϊόντα
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας δομικών προϊόντων και για την κατάργηση της οδηγίας 89/106/ΕΟΚ του Συμβουλίου (1), και ιδίως το άρθρο 22,
         Εκτιμώντας τα ακόλουθα:
         
                     (1)
                  
                  
                     Σύμφωνα με τον κανονισμό (ΕΕ) αριθ. 305/2011, οι οργανισμοί τεχνικής αξιολόγησης πρέπει να χρησιμοποιούν τις μεθόδους και τα κριτήρια που προβλέπονται στα ευρωπαϊκά έγγραφα αξιολόγησης, τα στοιχεία αναφοράς των οποίων έχουν δημοσιευτεί στην Επίσημη Εφημερίδα της Ευρωπαϊκής Ένωσης, με σκοπό την αξιολόγηση της επίδοσης των δομικών προϊόντων που καλύπτονται από τα εν λόγω έγγραφα σε σχέση με τα ουσιώδη χαρακτηριστικά τους.
                  
               
                     (2)
                  
                  
                     Σύμφωνα με το άρθρο 19 του κανονισμού (ΕΕ) αριθ. 305/2011, έπειτα από διάφορα αιτήματα κατασκευαστών για ευρωπαϊκές τεχνικές αξιολογήσεις, η οργάνωση των οργανισμών τεχνικής αξιολόγησης έχει καταρτίσει και εγκρίνει διάφορα ευρωπαϊκά έγγραφα αξιολόγησης.
                  
               
                     (3)
                  
                  
                     Τα ευρωπαϊκά έγγραφα αξιολόγησης που καταρτίστηκαν και εγκρίθηκαν από τους οργανισμούς τεχνικής αξιολόγησης αφορούν τα ακόλουθα δομικά προϊόντα:
                     
                                 —
                              
                              
                                 εξοπλισμός στεγάνωσης με βάση πολυμερικές μεμβράνες για τους εσωτερικούς, τους εξωτερικούς τοίχους και τα δάπεδα υγρών περιοχών και πισίνων,
                              
                           
                                 —
                              
                              
                                 συστήματα σύνθετης εξωτερικής θερμομόνωσης με απόδοση σε μονό ή σε πολλαπλά επίπεδα τοίχου κατασκευασμένου από ξύλο,
                              
                           
                                 —
                              
                              
                                 θερμομόνωση κατασκευασμένη από χαλαρό ορυκτό νήμα (MW),
                              
                           
                                 —
                              
                              
                                 πίνακες από ενσωματωμένο φυσικό φελλό για εγκαταστάσεις θερμομόνωσης και ηχομόνωσης,
                              
                           
                                 —
                              
                              
                                 τρισδιάστατα πινάκια για κάρφωμα,
                              
                           
                                 —
                              
                              
                                 βίδες και σπειρωτοί πείροι προς χρήση σε ξύλινες κατασκευές,
                              
                           
                                 —
                              
                              
                                 ειδικής κατασκευής καρφί από αλουμίνιο προς χρήση σε ξυλοκατασκευές,
                              
                           
                                 —
                              
                              
                                 δομικό υλικό προϊόν μεικτής ξυλείας: στρώσεις πλαστικοποιημένης ξυλείας (LSL),
                              
                           
                                 —
                              
                              
                                 σύνδεση άκρου – χαλίκι από κόντρα πλακέ για διασταυρωμένη ελαστική ξυλεία,
                              
                           
                                 —
                              
                              
                                 σύνθετα με βάση το ξύλο δοκάρια και κολώνες,
                              
                           
                                 —
                              
                              
                                 δοκοί κιγκλιδώματος για την ενίσχυση της αντοχής διάτρησης, διάτμησης επιπέδων πλακών και στύλων,
                              
                           
                                 —
                              
                              
                                 οικοδομικό μονωτικό υλικό για λίθινη τοιχοποιία,
                              
                           
                                 —
                              
                              
                                 κατακόρυφος φυγοκεντρικός ρυθμιστής ροής όμβριων υδάτων,
                              
                           
                                 —
                              
                              
                                 άμμο-κουτιά, στρώματα και αμμόσακοι κατασκευασμένοι από εξάγωνο συστρεφόμενο πλέγμα, με μεταλλική επίστρωση, και με ή χωρίς πρόσθετη οργανική επίστρωση,
                              
                           
                                 —
                              
                              
                                 επίπεδες πλαστικές επικαλύψεις στέγης κατασκευασμένες από ανακυκλωμένο πλαστικό για αυτο-υποστήριξη και/ή πλήρως υποστηριζόμενη ασυνεχή τοποθέτηση στέγης και/ή εξωτερική επένδυση,
                              
                           
                                 —
                              
                              
                                 φωτιστικό οροφής με ενσωματωμένο ή μηχανικά υποστηριγμένο γυάλινο κάλυμμα,
                              
                           
                                 —
                              
                              
                                 σταθερό αντιπυρικό παράθυρο οροφής,
                              
                           
                                 —
                              
                              
                                 σύστημα μέγγενης για τη σύνδεση προκατασκευασμένων τμημάτων σκυροδέματος,
                              
                           
                                 —
                              
                              
                                 συνθετικά συστήματα εξωτερικά κολλημένα με ανόργανη μήτρα για την ενίσχυση των δομών σκυροδέματος και τοιχοποιίας.
                              
                           
               
                     (4)
                  
                  
                     Ενώ το ευρωπαϊκό έγγραφο αξιολόγησης σχετικά με τα τρισδιάστατα πινάκια για κάρφωμα και το ευρωπαϊκό έγγραφο αξιολόγησης σχετικά με τα σύνθετα με βάση το ξύλο δοκάρια και κολώνες έχουν εκδοθεί για να αντικαταστήσουν τις αντίστοιχες παλαιότερες κατευθυντήριες γραμμές για την ευρωπαϊκή τεχνική έγκριση, τα ευρωπαϊκά έγγραφα αξιολόγησης που καταρτίστηκαν και εγκρίθηκαν από την οργάνωση των οργανισμών τεχνικής αξιολόγησης όσον αφορά τα υπόλοιπα 17 δομικά προϊόντα βασίζονται αποκλειστικά σε αιτήματα μεμονωμένων κατασκευαστών για ευρωπαϊκές τεχνικές αξιολογήσεις.
                  
               
                     (5)
                  
                  
                     Τα ευρωπαϊκά έγγραφα αξιολόγησης που καταρτίστηκαν και εγκρίθηκαν από την οργάνωση των οργανισμών τεχνικής αξιολόγησης ανταποκρίνονται στις απαιτήσεις που πρέπει να πληρούνται σε σχέση με τις βασικές απαιτήσεις δομικών κατασκευών που ορίζονται στο παράρτημα I του κανονισμού (ΕΕ) αριθ. 305/2011. Ως εκ τούτου, είναι σκόπιμο να δημοσιευτούν τα στοιχεία αναφοράς των εν λόγω ευρωπαϊκών εγγράφων αξιολόγησης στην Επίσημη Εφημερίδα της Ευρωπαϊκής Ένωσης.
                  
               
                     (6)
                  
                  
                     Ο κατάλογος των στοιχείων αναφοράς των ευρωπαϊκών εγγράφων αξιολόγησης δημοσιεύεται με την εκτελεστική απόφαση (ΕΕ) 2019/450 της Επιτροπής (2). Για λόγους σαφήνειας, στον εν λόγω κατάλογο θα πρέπει να προστεθούν οι αριθμοί αναφοράς των νέων ευρωπαϊκών εγγράφων αξιολόγησης.
                  
               
                     (7)
                  
                  
                     Επομένως, η εκτελεστική απόφαση (ΕΕ) 2019/450 θα πρέπει να τροποποιηθεί αναλόγως.
                  
               
                     (8)
                  
                  
                     Προκειμένου να καταστεί δυνατή η χρήση των ευρωπαϊκών εγγράφων αξιολόγησης το συντομότερο δυνατόν, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα της εκτελεστικής απόφασης (ΕΕ) 2019/450 τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 2 Ιουλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 88 της 4.4.2011, σ. 5.
         
            (2)  Εκτελεστική απόφαση (ΕΕ) 2019/450 της Επιτροπής, της 19ης Μαρτίου 2019, σχετικά με τη δημοσίευση των ευρωπαϊκών εγγράφων αξιολόγησης (ΕΕΑ) για τα προϊόντα του τομέα των δομικών κατασκευών που συντάχθηκαν προς υποστήριξη του κανονισμού (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (ΕΕ L 77 της 20.3.2019, σ. 78).
      
      
         
            ΠΑΡΑΡΤΗΜΑ
            Στο παράρτημα της εκτελεστικής απόφασης (ΕΕ) 2019/450, οι ακόλουθες σειρές παρεμβάλλονται με διαδοχική σειρά σύμφωνα με τη σειρά των αριθμών αναφοράς:
            
                        030400-00-0605
                     
                     
                        Εξοπλισμός στεγάνωσης με βάση πολυμερικές μεμβράνες για τους εσωτερικούς, τους εξωτερικούς τοίχους και τα δάπεδα υγρών περιοχών και πισίνων
                     
                  
                        040465-00-0404
                     
                     
                        Συστήματα σύνθετης εξωτερικής θερμομόνωσης με απόδοση σε μονό ή σε πολλαπλά επίπεδα τοίχου κατασκευασμένου από ξύλο
                     
                  
                        040729-00-1201
                     
                     
                        Θερμομόνωση κατασκευασμένη από χαλαρό ορυκτό νήμα (MW)
                     
                  
                        041389-00-1201
                     
                     
                        Πίνακες από ενσωματωμένο φυσικό φελλό για εγκαταστάσεις θερμομόνωσης και ηχομόνωσης
                     
                  
                        130186-00-0603
                     
                     
                        Τρισδιάστατα πινάκια για κάρφωμα
                        (αντικαθιστά την τεχνική προδιαγραφή «ETAG 015»)
                     
                  
                        130118-01-0603
                     
                     
                        Βίδες και σπειρωτοί πείροι προς χρήση σε ξύλινες κατασκευές
                        (αντικαθιστά το EAD 130118-00-0603)
                     
                  
                        130287-00-0603
                     
                     
                        Ειδικής κατασκευής καρφί από αλουμίνιο προς χρήση σε ξυλοκατασκευές
                     
                  
                        130308-00-0304
                     
                     
                        Δομικό υλικό προϊόν μεικτής ξυλείας: στρώσεις πλαστικοποιημένης ξυλείας (LSL)
                     
                  
                        130336-00-0603
                     
                     
                        Σύνδεση άκρου – Χαλίκι από κόντρα πλακέ για διασταυρωμένη ελαστική ξυλεία
                     
                  
                        130367-00-0304
                     
                     
                        Σύνθετα με βάση το ξύλο δοκάρια και κολώνες
                        (αντικαθιστά την τεχνική προδιαγραφή «ETAG 011»)
                     
                  
                        160055-00-0301
                     
                     
                        Δοκοί κιγκλιδώματος για την ενίσχυση της αντοχής διάτρησης, διάτμησης επιπέδων πλακών και στύλων
                     
                  
                        170011-00-0305
                     
                     
                        Οικοδομικό μονωτικό υλικό για λίθινη τοιχοποιία
                     
                  
                        180023-00-0704
                     
                     
                        Κατακόρυφος φυγοκεντρικός ρυθμιστής ροής όμβριων υδάτων
                     
                  
                        200050-02-0102
                     
                     
                        Άμμο-κουτιά, στρώματα και αμμόσακοι κατασκευασμένοι από εξάγωνο συστρεφόμενο πλέγμα, με μεταλλική επίστρωση, και με ή χωρίς πρόσθετη οργανική επίστρωση
                        (αντικαθιστά το EAD 200050-01-0102)
                     
                  
                        220010-01-0402
                     
                     
                        Επίπεδες πλαστικές επικαλύψεις στέγης κατασκευασμένες από ανακυκλωμένο πλαστικό για αυτο-υποστήριξη και/ή πλήρως υποστηριζόμενη ασυνεχή τοποθέτηση στέγης και/ή εξωτερική επένδυση
                        (αντικαθιστά το EAD 220010-00-0402)
                     
                  
                        220062-00-0401
                     
                     
                        Φωτιστικό οροφής με ενσωματωμένο ή μηχανικά υποστηριγμένο γυάλινο κάλυμμα
                     
                  
                        220116-00-0401
                     
                     
                        Σταθερό αντιπυρικό παράθυρο οροφής
                     
                  
                        332001-00-0602
                     
                     
                        Σύστημα μέγγενης για τη σύνδεση προκατασκευασμένων τμημάτων σκυροδέματος
                     
                  
                        340275-00-0104
                     
                     
                        Συνθετικά συστήματα εξωτερικά κολλημένα με ανόργανη μήτρα για την ενίσχυση των δομών σκυροδέματος και τοιχοποιίας.